A Magyar Posta Zrt.

Árajánlata

**Belföldi címezetlen reklámkiadvány szolgáltatásra**

**Városi Hetilap terjesztésére**

A Szombathelyi Médiaközpont Nonprofit Kft. részére

|  |  |
| --- | --- |
| Cég kapcsolattartójának neve: Koczka Tibor |  |
| Cég címe:  |  |
| Tel.: 06-20-554-2818 |  |
| Fax:  |  |
| E-mail: koczkatibor@gmail.com |  |

|  |
| --- |
| Magyar Posta Zrt. |
| Levél és Csomag Üzletág |
| Kiemelt és kormányzati / Stratégiai és üzleti értékesítési osztály / Indirekt Értékesítési Osztály |
|  |
| Postai kapcsolattartó neve: Gaál Éva |
| Cím: 9900 Körmend, Dr. Batthyány S. L. u. 2. |
| Tel.: 06-30-771-8524 |
| Fax: 06-94-410-226 |
| E-mail: Gaal.Eva@posta.hu |

|  |  |
| --- | --- |
| Aktuális dátum: | 2013. 03. 01. |

**Tisztelt** Koczka Tibor **Úr!**

A Magyar Posta Zrt. nevében köszönjük a megtisztelő bizalmat, hogy lehetőséget adtak számunkra belföldi címezetlen reklámkiadvány szolgáltatásunkhoz kapcsolódó ajánlat adásra.

A Magyar Posta Zrt. évtizedek óta megbízható és stabil piaci szereplő, kínálatában mind a lakossági, mind az üzleti ügyfelek igényeinek megfelelő szolgáltatások megtalálhatók. Tradicionális szolgáltatóként professzionális és folyamatosan magas minőségű postai szolgáltatásokat biztosítunk minden Partnerünk számára. Piaci pozíciónk megtartásának egyik fontos pillére, hogy a hagyományos termékek színvonalának folyamatos javítása mellett magas hozzáadott értéket képviselő, korszerű kiegészítő szolgáltatásokat vezettünk be és fejlesztünk a jövőben is.

Ügyfeleink igényeinek megismerése és magas színvonalú kielégítése során megbízható üzleti partnerként felhasználjuk mindazt a tudást, képességet, tapasztalatot és anyagi eszközt, mely országos hálózatunk, tapasztalataink és nemzetközi kapcsolataink révén rendelkezésünkre áll. Üzleti ügyfeleink igényeinek megfelelő, teljes körű postai szolgáltatások nyújtásával kívánunk hozzájárulni a hatékonyabb, eredményesebb működésükhöz.

Bízunk abban, hogy ajánlatunk megfelel az elvárásaiknak, és a belföldi címezetlen reklámkiadvány szolgáltatásunkkal hozzájárulhatunk üzleti sikereikhez egy hosszú távú együttműködés keretein belül!

Tisztelettel:

|  |  |
| --- | --- |
|  |   Gaál Éva Értékesítési menedzser |

# *Az ajánlat tartalma*

Személyes tárgyalásunk alapján a terjesztésre vonatkozóan az alábbi paraméterek mentén állítottuk össze ajánlatunkat.

|  |  |
| --- | --- |
| **Kiadvány súlya, terjedelme** | **A/4 méretű, 16 oldalas** |
| **Terjesztés rendszeressége** | eseti **/ heti /** havi / negyedéves / változó rendszerességgel |
| **Kijelölt terület** | **Szombathely belterülete** |
| **Címhelyek száma** | **34000** |
| **Igényelt különszolgáltatások** |  |
| **Kézbesítés időintervalluma** | **1 munkanap (péntek)** |
| **Átadás helye** | **Szombathely Kézbesítő Pont** |
| **Átadás időpontja** | **minden csütörtök 16.00 óra** |
| **Kötegelés**  | kér **/ nem kér** |
| **Közös ellenőrzés** | kér **/ nem kér** |
| **Fizetési mód** | készpénzes **/ utólagos átutalás** |

# *A Magyar Posta (továbbiakban: MP) szerepe a reklámkiadvány piacon*

A MP a reklámkiadvány terjesztésben 15 éves tapasztalattal rendelkezik. Országosan működtetett hálózata egyedülálló felvételi és terjesztési kapacitást jelent. Az országos lefedettség mellett a minőségi ügyfélkiszolgálást biztosítani tudja: gyors, rugalmas hálózata, kézbesítőinek helyismerete lehetővé teszi az ügyféligényhez igazodó szegmentációnak megfelelő terjesztést. Éves szinten 700 millió reklámkiadvány kezelését bonyolítja, közel 1000 szerződéses partnerének, akik közül 800 ügyfél rendszeres feladó.

Rendelkezésre álló kapacitások:

* + Felvevő pontok és munkatársak száma
		- A kiadványok feldolgozását és továbbítását – országosan - Logisztikai Üzeme (1089 Budapest, Orczy tér 1) biztosítja.
	+ Szállítási kapacitás
		- Gépjárműparkunk több mint 3.200 db közlekedési eszközből áll.
	+ Kézbesítő munkatársak
		- Több mint 10.000 tapasztalt kézbesítő postai alkalmazásban,illetve 95 településen vállalkozói kézbesítés vehető igénybe.

# *Szolgáltatás leírása*

1.

## A belföldi címezetlen reklámkiadvány szolgáltatás

A reklámkiadvány szolgáltatás keretein belül a MP a címzés nélküli reklám tartalmú kiadványok, röplapok, egyéb szöveges kiadványok, illetve grafikát, rajzot, ábrát vagy fotót tartalmazó kiadványok átvételét, feldolgozását, továbbítását és terjesztését vállalja.

A terjesztés az alapdíjban meghatározott díjon felül egyedi szegmentációs különszolgáltatással is kérhető.

## A szolgáltatás folyamata, jellemzői:

1.

### *Beszállítás, átvétel*

A terjeszteni kívánt címezetlen reklámkiadványokat szállítólevél és terjesztési terv kíséretében szükséges beszállítani az alábbiak szerinti felvevő postaüzemek egyikébe:

* Hírlap Logisztikai Üzem (HLÜ, 1089 Budapest, Orczy tér 1.): Budapesten az esetenként a 10.000 példányszámot meghaladó, szerződéssel rendelkező ügyfelek reklámkiadványainak átvételét, feldolgozását végzi.
* Feldolgozó üzemek: olyan átutalással fizető ügyfeleink reklámkiadványait fogadják vidéken, akik nagy mennyiségű - esetenként 10.000 példányszámot meghaladó - reklámkiadvány terjesztését kérik. A feldolgozó üzemek felsorolása az alábbi linken érhető el. <http://posta.hu/static/internet/download/USZ_1A_fugg_20120801.pdf>
* Bármely postahelyen (előzetes kapacitásegyeztetés alapján.)

Igény esetén a reklámkiadványok nyomdából történő közvetlen elszállítását is vállalja a MP.

### *Feldolgozás, kiszállítás, kézbesítés*

Amennyiben a reklámkiadványok nem településenként kötegelve kerülnek átadásra, úgy a MP feldolgozó pontokon a küldeményekből kötegeket képez és szállításra előkészíti az átadott anyagot.

A reklámkiadványokat, a feldolgozást követően kiszállítja a kézbesítőpontokra, ahol annak kezelését és kézbesítését szigorúan előírt és ellenőrzött belső kezelési rend alapján végzik a munkatársak.

A reklámkiadványokat a „Terjesztési terv”-ben meghatározottak szerint, az abban megjelölt ügyfélkörnek a MP saját kézbesítői, illetve az általa bevont közreműködők (vállalkozók) útján kézbesíti, elsősorban levélszekrénybe.

Ahol nincs levélszekrény, vagy a levélszekrényhez történő (biztonságos) hozzáférhetőség nem biztosított, továbbá amennyiben a levélszekrénybe történő kézbesítés a reklámkiadványra jogosult személy tiltakozása okán nem valósulhat meg, ott gyűjtőládába, polcra, szekrénybe stb. kerül elhelyezésre a reklámkiadvány. A gyűjtőládába történő kézbesítés feltétele, hogy a címhelyen legyen gyűjtőláda és a reklámkiadványra jogosult személy/közösség nyilatkozata ne zárja ki az abba való kézbesítés lehetőségét.

A kézbesítéssel kapcsolatos részletes információkat az Általános Szerződési Feltételek (továbbiakban: ÁSZF) tartalmazza, mely az alábbi linken érhető el.

<http://posta.hu/static/internet/download/ASZF_Belfoldi_cimezetlen_Reklamkiadvany_ASZF_20130101.pdf>

Az Ország 95 településén a MP által vállalt reklámkiadványok kézbesítését alvállalkozóval – a POKÉZ Kft-vel teljesíti. Az alvállalkozó a MP leányvállalata, mely teljes körű garanciát biztosít a kézbesítés minőségéért.

### *Terjesztés ellenőrzése*

* Az ügyfél kérésére - az időpont előzetes egyeztetésével -, lehetőség van a közös ellenőrzésre. A közös ellenőrzés lebonyolításának feltételrendszerét az ÁSZF tartalmazza.
* A közös ellenőrzés alkalmával a MP konstruktív együttműködésre törekszik a valós kézbesítési eredmény megállapítása érdekében.
* A MP az ÁSZF-ben foglaltak szerint kártérítési felelősséget vállal a kézbesítés minőségéért.

Saját hatáskörben folyamatosan ellenőrzi a terjesztés minőségét.

# *Kapcsolódó szolgáltatások:*

A belföldi címezetlen reklámkiadvány terjesztéshez rendelhető további hasznos szolgáltatások:

* + Belföldi válaszküldemény: a szórólaphoz válaszküldemény csatolható, amennyiben pl. kérdőív terjesztése az ügyfél igénye.
	+ Címezetlen reklámkiadvány postahelyen történő személyes átadására is van lehetőség: célcsoport szerinti szegmentálás, kísérő mondattal történő átadás is kérhető, valamint termékminta is csatolható.
	+ Címezetlen reklámkiadvány beszállítása: a MP a nyomdából vagy telephelyről vállalja a szórólapok felvevő pontra történő beszállítását.
	+ Címezetlen reklámkiadvány előállítása: a MP igény esetén vállalja a terjeszteni kívánt szóróanyag szerkesztését, nyomtatását.
	+ Életmód adatbázis: közel 400.000 magánszemély adatait tartalmazó adatbázissal rendelkezik a MP, melyből a kívánt demográfiai és életmód adatokra leszűrve a legszűkebb célcsoportnak juttatható el ajánlata egy címzett küldeményben.
	+ Címzett reklámküldemény: kizárólag hirdetést, üzletszerzési vagy reklámanyagot tartalmazó, legkevesebb 500 címzettnek szóló olyan postai küldemény, amely azonos tartalommal rendelkezik.

# *A szolgáltatás díja*

A szolgáltatás díját meghatározza: a feladás gyakorisága, a feladásra kerülő küldemények mennyisége, valamint a kiadvány paraméterei, és az igénybevett különszolgáltatások.

## A szolgáltatás alapdíja tartalmazza:

* A terület szerinti (**alap)**szegmentációt, melynek típusai:
	+ Településtípus (főváros, megyei jogú város, város, község),
	+ Budapest kerületei,
	+ Település belterülete és/vagy külterülete
* Reklámkiadványok ügyféligénynek megfelelő körben történő terjesztését,
* Terjesztés minőségének ellenőrzését.

## Különszolgáltatások díja

A különszolgáltatások díja az alapdíjra (nettó árra, ÁFA nélkül Ft/db) kerülnek felszámításra.

* **Egyedi** szegmentáció:
	+ Háztípusok szerint (kertes családi házak, panellakások): alapdíj 10%-a
	+ Üdülőövezetekben történő terjesztés: alapdíj 10 %-a
	+ Közületek részére történő terjesztés: alapdíj 25%-a
	+ Óvodák, bölcsődék, oktatási intézmények, orvosi rendelők, művelődési házak részére történő terjesztés: alapdíj 25 %-a
	+ Időskorú(ak) által is lakott háztartásnak **feltételezett** címhelyek szerint: alapdíj 35%-a,
	+ Postafiókra (magán, közület): alapdíj 25%-a,
	+ Kijelölt településrészekre, meghatározott utcákra vonatkozó szegmentáció: alapdíj 25 %-a
	+ Szabadnapi (szombati kézbesítés): alapdíj 50%-a.
	+ 1 munkanapos terjesztés esetén az alapdíj 20%-a
* **Kötegkészítés: a kézbesítő posták szerinti csomagolás biztosítása. Díja: 0,10 Ft+ÁFA/db**,

## Alap és különszolgáltatások díja

## A MP az 1. pontban részletezett terjesztésre az alábbi tarifákat kínálja, azaz …34000 db. terjesztésére ad árajánlatot.

|  |  |  |  |  |  |
| --- | --- | --- | --- | --- | --- |
| **Súlykategória** | **Alapdíj nettó (Ft/db)** | **Különszolgáltatás(ok) díja (nettó (Ft/db)** | **Kötegkészítés díja** | **ÁFA (27%)** | **Összesen (bruttó Ft/db)** |
| **Különszolgáltatás 1 díja (nettó (Ft/db)** | **Különszolgáltatás 2 díja (nettó (Ft/db)** | **nettó (Ft/db)** |
| **0-20 gr** | **3,80** |  |  |  |  |  |
| **21-50 gr** | **3,90** |  |  |  |  |  |
| **51-100 gr**  | **4,00** |  |  |  |  |  |
| **101-250 gr** | **4,10** |  |  |  |  |  |
| **250 gr felett** | **4,10** |  |  |  |  |  |
| **Összesen:** |  |  |  |  |  |  |

# Szerződéskötésre vonatkozó információ

Az Ön által kért szolgáltatás szerződésköteles.

# Referenciáink:

* TESCO-GLOBAL Zrt.

* Co-op Hungary Zrt.

* Fressnapf Hungária Kft.


# Ajánlat érvényessége

Az ajánlat bizalmasan kezelendő, harmadik félnek sem részben, sem egészben nem adható ki a MP írásbeli engedélye nélkül.

Az ajánlat a rendelkezésre álló információk alapján készült, a feltételek módosulása esetén az ajánlat tartalma megváltozhat. Az árajánlatban szereplő díjak a kiadástól számított 30 napig érvényesek. Az ajánlat tájékoztató jellegű, nem jelenti egyben a MP szerződéskötési kötelezettségét.

Szerződés tervezetet az árajánlatunkra vonatkozó pozitív visszajelzést követően küldünk.